Tuisonderwys onwettig in Spanje - SA Homeschoolers
'n Spaanse hof het onlangs uitgespreek dat hulle grondwet nie voorsiening maak vir tuisonderwys nie. In Suid-Afrika verklaar die SA Skolewet van 1996 dat tuisonderwys wettig is. Hierdie wet is egter nie die enigste wet wat tuisonderwys wettig maak nie. Ook die grondwet maak ruimskoots voorsiening vir tuisonderwys.
Volgens die grondwet het kinders reg op ouerlike sorg. Daar is geen gronde om te beweer dat hierdie sorg onderwys uitsluit nie. Verder stel die grondwet dat kinders die reg op basiese onderwys het. Gegee dat staatskole in die algemeen grotendeels disfunksioneel is, is dit dikwels noodsaaklik vir ouers om hulle uit skole te haal en die onderwys oor neem, om te verseker dat die kinders se grondwetlike regte nie ondermyn word nie. Kliek hier om meer te lees.
Tot onlangs was tuisonderwys wettig in Spanje, onder hoogs uitsonderlike omstandighede. In Desember 2010 het die grondwetlike hof van Spanje egter uitgespreek dat tuisonderwys onwettig is, aangesien die Spaanse grondwet nie voorsiening maak vir die reg op tuisonderwys nie. Hierdie uitspraak is die uiteinde van 'n appèl wat in 2005 aangeteken is teen 'n vorige uitspraak.
Om hierdie uitspraak of te hef gaan 'n lang moeisame proses van protes wees. Daar is nog min tuisskolers in Spanje, wat dit baie onwaarskynlik maak dat hierdie groep 'n noemenswaardige invloed sal hê op die publieke mening.
Kliek hier om die oorspronklike artikel te lees.
Intussen word tuisskool gesinne deur die owerheid vervolg. Kliek hier om 'n verslag te lees van 'n tuisskool moeder in Vigo Galicia wat vervolg word omdat sy tuisonderwys gee.